บาทเปิด 32.51/53แกว่งกรอบแคบ
เงินบาทเปิด 32.51/53 แนวโน้มแกว่งกรอบแคบ 32.50-32.60
26 ก.พ. 2558

เงินบาทเปิด 32.51/53 แนวโน้มแกว่งกรอบแคบ 32.50-32.60
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.51/53 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาดที่ระดับ 32.53/54 บาท/ดอลลาร์
วันนี้คาดว่าเงินบาทจะยังแกว่งในกรอบแคบๆ โดยในช่วง 2-3 วันนี้เงินบาทขยับลงไปใกล้ระดับ 32.50 บาท แต่ก็ยังไม่ผ่านแนวรับ เนื่องจากมีการเทขายดอลลาร์ออกมา หลังจากถ้อยแถลงนโยบายการเงินรอบครึ่งปีของประธานธนาคารกลางสหรัฐ(เฟด) ต่อสภาผู้แทนราษฎรสหรัฐได้ส่งสัญญาณว่าจะยังไม่รีบปรับขึ้นอัตราดอกเบี้ย 
"ตลาดผิดหวังเรื่องการปรับขึ้นดอกเบี้ย หลังจากที่เจเน็ต เยลเล็น ออกมาบอกว่าจะยังไม่รีบขึ้นดอกเบี้ย ซึ่งทำให้มีแรงขายดอลลาร์ออกมา" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.50-32.60 บาท/ดอลลาร์